ΚΑΝΟΝΙΣΜΟΣ (ΕΚ) αριθ. 1390/95 ΤΗΣ ΕΠΙΤΡΟΠΗΣ της 20ής Ιουνίου 1995 για τροποποίηση του κανονισμού (ΕΚ) αριθ. 671/95 για την κατανομή μιας ειδικής ποσότητας αναφοράς σε ορισμένους παραγωγούς γάλακτος και γαλακτοκομικών προϊόντων στην Αυστρία και στη Φινλανδία Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 3950/92 του Συμβουλίου της 28ης Δεκεμβρίου 1992 για τη θέσπιση μιας συμπληρωματικής εισφοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 630/95 (2), και ιδίως το άρθρο 2 παράγραφος 2 έβδομο εδάφιο, Εκτιμώντας: ότι ο κανονισμός (ΕΚ) αριθ. 671/95 της Επιτροπής (3), έχει καθορίσει τους κανόνες για την κατανομή ειδικών ποσοτήτων αναφοράς σε ορισμένους γαλακτοπαραγωγούς στην Αυστρία και στη Φινλανδία 7 ότι, λόγω διοικητικών δυσκολιών στην Αυστρία που δεν οφείλονται στους ενδιαφερομένους, δεν ήταν δυνατόν, σε πολλές περιπτώσεις, να τηρηθεί η προθεσμία που καθορίστηκε για την υποβολή των αιτήσεων των παραγωγών 7 ότι πρέπει, συνεπώς, να ληφθεί αυτό υπόψη και να τροποποιηθεί η εν λόγω προθεσμία 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το άρθρο 2 πρώτη και δεύτερη περίπτωση του κανονισμού (ΕΚ) αριθ. 671/95 αντικαθίσταται από το ακόλουθο κείμενο: «- πριν από την 1η Μαΐου που προηγείται της λήξεως της περιόδου πλήρους ή μερικής διακοπής της παραγωγής και πριν από τις 30 Ιουνίου 1995 εφόσον η εν λόγω περίοδος λήγει κατά το 1995, - πριν από τις 30 Ιουνίου 1995 για τις αιτήσεις που υποβλήθηκαν από τους παραγωγούς που πληρούν τα κριτήρια του άρθρου 1 παράγραφος 1 στοιχείο γ).». Άρθρο 2 Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 20 Ιουνίου 1995.

[Source: multi_eurlex | Tokens: 1863]